*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2018**

**Chişinău**

**Cu privire la modificarea și completarea unor hotărîri ale Guvernului**

**--------------------------------------------------------------------------**

În conformitate cu prevederile Legii cu privire la Guvern nr. 136 din 07 iulie 2017 (Monitorul Oficial al Republicii Moldova, 2017, nr. 252, art. 412), **Guvernul,**

**HOTĂRĂŞTE:**

**1.**Hotărârea Guvernului nr.395 din 5 iunie 2017 cu privire la aprobarea Regulamentului privind organizarea și funcționarea Serviciului Fiscal de Stat (*Monitorul Oficial al Republicii Moldova,2017, nr.181-189, art.484)*, se modifică și se completează după cum urmează:

1). Punctul 8 se completează cu subpct. 13) cu următorul cuprins:

 „13) constatarea infracțiunilor prevăzute la art.241–242, 244, 2441, 250–253 şi 3351 din Codul penal;”

2). La punctul 9:

a) subpct.1) se completează cu lit. t1) cu următorul cuprins:

„t1) efectuează controlul asupra respectării legislaţiei fiscale în cadrul procesului de emitere, acordare, acceptare şi rambursare a valorii tichetelor de masă;

b) subpunctul 2):

se completează cu lit. n1) – n4 ) cu următorul cuprins:

„n1) efectuează la solicitarea Ministerului Finanțelor, verificarea anuală, pînă la data de 31 mai a anului de gestiune, a respectării de către beneficiarul subvenționării creării locurilor de muncă a obligațiilor stipulate în contract, pe parcursul valabilității contractului de subvenționare;

n2)efectuează controlul asupra calculării corecte şi a virării în termen a contribuţiilor la bugetul asigurărilor sociale de stat şi a primelor de asigurare obligatorie de asistenţă medicală şi aplică sancţiuni contravenţionale pentru încălcarea prevederilor legale referitoare la calcularea acestora;

n3) eliberează certificatul de înregistrare în calitate de centru de asistenţă tehnică pentru maşinile de casă şi de control;

n4) efectuează alte tipuri de controale decît cele prevăzute de Codul fiscal stabilite în sarcina Serviciului Fiscal de Stat prin acte normative speciale;”

la lit.u), textul „dispozitivelor şi sistemelor pentru înregistrarea operaţiunilor cu numerar” se substituie cu textul „echipamente de casă şi de control;”

**c)** la subpct.3) lit. d) cuvintele „și sancționează” se exclud;

**d)** se completează cu subpct.4) cu următorul cuprins:

„4) atribuții în domeniul constatării infracțiunilor:

a) reţine făptuitorul;

b) ridică corpurile delicte;

c) solicită informaţiile şi documentele necesare pentru constatarea infracţiunilor;
 d) citează persoane şi obţine de la ele declaraţii;

e) procedează la evaluarea pagubei;

f) efectuează orice alte acţiuni care nu suferă amînare, cu întocmirea proceselor-verbale în care se consemnează acţiunile efectuate şi circumstanţele elucidate în vederea constatării infracţiunilor, în limitele normelor de procedură penală;

g) cooperează cu instituţiile cu atribuţii similare din alte state, în baza tratatelor internaţionale la care Republica Moldova este parte sau pe bază de reciprocitate, precum şi cu organismele internaţionale, în scopul constatării infracţiunilor în limitele competenţei sale;

h) verifică legalitatea activităţilor desfăşurate, existenţa şi autenticitatea documentelor justificative în activităţile de producţie şi prestări de servicii ori pe durata transportului, depozitării şi comercializării bunurilor şi aplică sigilii pentru asigurarea integrităţii bunurilor;

i) constituie şi utilizează baze de date necesare pentru constatarea infracţiunilor economico-financiare şi altor fapte ilicite în domeniul fiscal;

j) primeşte şi înregistrează declaraţii, comunicări şi alte informaţii privind infracţiunile şi le verifică conform legislaţiei;

k) solicită, în condiţiile legii, date sau, după caz, documente de la orice entitate privată şi/sau publică în scopul instrumentării şi fundamentării constatărilor cu privire la săvîrşirea unor fapte care contravin legislaţiei;

l) stabileşte identitatea administratorilor unităţilor controlate, precum şi a oricăror persoane implicate în săvîrşirea infracţiunilor constatate, şi solicită acestora explicaţii scrise, după caz;

m) ridică documente, echipamente de casă şi de control, precum şi sisteme informaţionale/computerizate de evidenţă, în condiţiile prezentului cod şi ale Codului de procedură penală, solicită copii certificate de pe documentele originale, prelevează probe, eşantioane, mostre şi alte asemenea specimene, solicită efectuarea expertizelor tehnice necesare finalizării acţiunilor de administrare fiscală;

n) participă, cu personal propriu sau în colaborare cu organele de specialitate ale altor ministere şi instituţii specializate, la acţiuni de constatare a activităţilor ilicite care generează fenomene de evitare a plăţilor către bugetul public naţional.”

**2.** Anexa nr.4 la Hotărîrea Guvernului nr.331 din 28 mai 2012 privind salarizarea funcţionarilor publici *(Monitorul Oficial al Republicii Moldova,2012, nr.104-108, art.371*), cu modificările și completările ulterioare, compartimentul „ Mărimea sporului pentru gradul de calificare (gradul special sau rangul diplomatic) se completează după cum urmează:

|  |
| --- |
| **“** **Sporul pentru gradul special al Serviciului Vamal sau al Serviciului Fiscal de Stat** |
| +General-colonel al serviciului vamal sau al serviciului fiscal | 800 |
| General-locotenent al serviciului vamal sau al serviciului fiscal | 700 |
| General-maior al serviciului vamal sau al serviciului fiscal | 600 |
| Colonel al serviciului vamal sau al serviciului fiscal | 500 |
| Locotenent-colonel al serviciului vamal sau al serviciului fiscal | 450 |
| Maior al serviciului vamal sau al serviciului fiscal | 400 |
| Căpitan al serviciului vamal sau al serviciului fiscal | 350 |
| Locotenent-major al serviciului vamal sau al serviciului fiscal | 300 |
| Locotenent al serviciului vamal sau al serviciului fiscal | 275 |
| Sublocotenent al serviciului vamal sau al serviciului fiscal | 250 |
| Plutonier-major al serviciului vamal sau al serviciului fiscal | 200 |
| Plutonier al serviciului vamal sau al serviciului fiscal | 175” |

**Prim-ministru Pavel FILIP**

Contrasemnează:

 Ministrul Finanţelor Octavian ARMAȘU